På Bryggen i Bergen er det bevart skapsenger i bygningene som i dag tilhører Det Hanseatiske Museum og Schøtstuene. I Finnegården, som ble bygd kort tid etter at den tidligere bebyggelsen gikk tapt i en storbrann i 1702, kan man se en skapseng som befinner seg midt i huskroppen. Dette var vintersengen til handelsmannen som bygde huset, og ved å ha en seng midt i huset ville han være mest mulig skjermet for trekk og kulde.